# Referat Af møde i bestyrelsen for SOSU Esbjerg d. 17.juni 2021 kl. 15.00-17.00

**Deltagere:**

Johnny Søtrup, formand

Ruth Nykjær, næstformand

Heidi Have

Susanne Lauth

Tina Agergaard Hansen

Anne-Mette Holm Sørensen

Peder Munck

Sif Amalie Kær Ellund Nielsen

Afbud:   
Pia Niemann Damtoft

Karsten Uno Petersen

Christina Klarskov Arnsbæk

**Sekretariat:**Lisbeth Nørgaard, Direktør

**Øvrige deltagere:**Claus Larsen, Økonomi- og administrationschef

Mogens Schlüter, Udviklingschef

1. **Godkendelse af dagsorden**

Dagsorden blev godkendt.

1. **Godkendelse af referatet fra mødet den 24. marts 2021**

I henhold til forretningsordenen pkt. 3.5 er referatet godkendt, da der ikke har været indsigelser.

1. **Økonomi rapportering**

3.1 Opfølgning af kvartalsregnskab for 1.kvartal 2021

Bilag 3.1 Kvartalsregnskab pr.31.marts 2021

Økonomi- og administrationschefen gennemgik de enkelte poster i regnskabet.

Kvartalsregnskabet for 1.kvartal 2021 viser et positivt resultat på ca. 3,3 mio. kr. mod budgetteret ca. 0,3 mio. kr. Det skyldes dels en merindtægt på ca. 2,2 mio.kr og færre udgifter end budgetteret på ca. 1,0 mio.kr.

Den væsentligste årsag til den større merindtægt skyldes, at den endelige finanslov i højere grad tilgodeså SOSU uddannelser end hvad der var lagt op til i finanslovsforslaget. Budgettet som bestyrelsen godkendt i december er lavet med baggrund i finanslovsforslaget.

Hertil kommer, at skolens aktiviteter i perioden viser en meraktivitet på ca. 8,5 årselev over det budgetterede.

Bestyrelsen udtrykte tilfredshed med kvartalsregnskabet, som blev godkendt.

1. **Orientering ved direktøren**

4.1 COVID-19

Skolen har haft et test-setup siden starten af april med test tilbud to gange ugentligt til både elever og ansatte. I det regi har der kun været konstateret to positive test. Test-setuppet ophører pr. 1.august.

Skolen er ved at vende tilbage til normalen. Der er dog fortsat opmærksomhed på god håndhygiejne og afstand og kantinen åbner først helt fra efter sommerferien. Der kan igen foregå aktiviteter på tværs af klasser.

4.2 Nøgletal for SOSU-skolerne 2020

Vedhæftede bilag viser nøgletal om SOSU skolernes økonomi, antal årselever, årlig omsætning, egenkapital og IDV-aktiviteter. SOSU Esbjergs tal er markeret og der er angivet en ”placering” ud af de 11 SOSU-skoler. SOSU Esbjerg placerer sig ca. midt i feltet.

4.3 Medarbejdertilfredshedsundersøgelse (MTU)

Skolen har i foråret gennemført en MTU. Medarbejderne har trods Corona været gode til at støtte hinanden og bevare høj arbejdsglæde. I sammenligning med andre erhvervsskoler placerer SOSU Esbjerg sig helt i toppen med en meget høj medarbejdertilfredshed.

Medarbejderne er især glade for et godt udviklings- og det samarbejdsmiljø.

4.4 Green Skills Esbjerg

Esbjerg har fået et nyt fællessekretariat for den grønne omstilling. Green Skills Esbjerg skal hjælpe aktører på tværs af uddannelses- og arbejdsmarkedet med at gøre Esbjerg til et knudepunkt for den grønne omstilling

I samarbejdet indgår Jobcentret, AMU Vest, Rybners, SOSU Esbjerg og fagbevægelsen.

Green Skills Esbjerg skal understøtte at både kommune, uddannelsesinstitutioner og arbejdsmarkedets parter trækker i samme retning for at nå målet med at arbejdsstyrken kan blive opkvalificeret og uddannet, så den er klar til den videre grønne omstilling.

Som Verdensmålsskole er det naturligt at SOSU Esbjerg også er med i dette samarbejde, og der vil både i grunduddannelserne og på efteruddannelsesområdet være fokus på kompetencer, som relaterer sig til ”den grønne omstilling”.

4.5 Tilsyn

Ministeriet gennemfører aktuelt tilsyn på følgende områder:

Efterlevelse af regler om vejledning og støtte til udsatte elever

Lærernes pædagogiske kompetencer

Timetal for lærerstyret undervisning

Tilsynene er ikke specifik rettet mod SOSU Esbjerg, men er en del af den systematiske tilsynsopgave ministeriet skal udføre.

4.6 Samarbejdsrelationer

Efter COVID-19 er skolen ved at reetablere tidligere samarbejder.

Vi fokuserer på at styrke samarbejdet med parterne om de aktuelle udfordringer vedr. rekruttering af elever og kompetenceudvikling af medarbejdere.

Der vil i den kommende tid være en ledelsesmæssig prioritering at få udviklet samarbejdet, f.eks. at de politiske udmeldinger og intentioner på SOSU-området også udmøntes i konkrete handlinger.

Tina Agergaard Hansen nævner, at skolen kan overveje også at invitere formændene for kommunernes Social- og sundhedsudvalg med til møderne.

Bilag 4.2 Nøgletal for SOSU-skolerne 2020

1. **Orientering ved formanden og andre bestyrelsesmedlemmer**

Her var ingen orienteringer

1. **Skolens kapacitet**

Der er indledt et samarbejde med Ingeniørgruppen Varde om at undersøge mulighederne for et byggeri på matriklen.

Der har været afholdt to møder.

Der gives en status på processen, og hvad de næste skridt er.

Formanden orienterede om de overvejelser og foreløbige møder, der har været afholdt.

Der holdes møde med Esbjerg Kommune den 18/6, og bestyrelsen vil på næste bestyrelsesmøde i september blive orienteret om mulighederne. Skulle der ske væsentlig udvikling i processen, sker inddragelsen af bestyrelsen før.

1. **Organisationsændring**

Skolen har gennem længere tid oplevet aktivitetsøgning, med dertil hørende øgning af antal af medarbejdere. I de kommende år tyder alt på, at denne aktivitetsøgning vil fortsætte.

For at optimere skolens organisering til at kunne håndtere dels de aktuelle udfordringer men også for at være gearet til yderligere vækst, er det nødvendigt at nytænke organiseringen.

Direktøren gjorde rede for, hvordan skolen oplever den voksende aktivitet, og hvorfor den aktuelle organisering er udfordret.

Formanden mente, at ledelsens tanker om en ændret organisering er udtryk for rettidig omhu og understøttede, at det var nødvendigt at lave ændringer.

Bestyrelsen tilkendegav, at direktøren kan arbejde videre med organisationsændringer.

Der vil ske en opfølgning af dette punkt på bestyrelsesmødet i september.

1. **Tema fra skolens Strategi 2025**

Skolens Strategi 2025 pjece findes i elektronisk udgave på skolens hjemmeside. Der er også produceret et antal i fysisk form – udlevering af eksemplar.

8.1 Udvalgt område fra spor 2: ”Læringsformer og nye kompetencer”

Fokus på projekt ”SSH-kompetencer i fokus” v/udviklingskonsulent Mette Trige og koordinator Anette Ipsen

I et samarbejde mellem Esbjerg kommune, Fanø kommune og SOSU Esbjerg udvikles og afprøves dels rekrutteringsaktiviteter og dels en model for SSH-uddannelsen, hvor fokus er på helhed, sammenhæng og vekselvirkning gennem uddannelsesforløbet samt på praksisnær undervisning og transfer mellem skole- og praktikforløb.

Mette Trige og Anette Ipsen gav en præsentation og der var efterfølgende spørgsmål og dialog om projektet.

Bestyrelsen tilkendegav, at det er et godt og nødvendigt projekt med mange gode indsatser, og er spændt på at følge det fremover, ikke mindst projektets resultater.

1. **Rekruttering**

9.1 Ungerekruttering

KKR-syd og SOSU-skolerne i region Syddanmark har lavet en fælles henvendelse til KL og FEVU vedr. bekymring for ungerekruttering til uddannelserne.

Bilag 9.1 Skrivelse til KL og FEVU

Direktøren redegjorde for begrundelsen for henvendelsen fra KKR og SOSU-skolerne. KL har taget godt imod henvendelse og deler bekymringen.

Den lærepladsaftale, der netop er indgået, indeholder en uddannelsesgaranti til alle, der består GF2. Det er et godt og vigtigt supplement til den rammeaftale, som blev indgået tidligere på året, og som var rettet mod de +25 årige.

9.2 Aktuelle søge- og optagetal på skolens uddannelser

Pr.5.juni 2021 ser det således ud:

Grundforløb 1: 102 ansøgninger (93 Esbjerg, 9 Vejen) heraf 26 EUX

Grundforløb 2 PA: 74 (kvote). 47 startede 1.januar. 27 starter til august.

Hovedforløb PA: Dimensionering på 51 opfyldes (der afvises ansøgere), herudover forventes ca. 25 elever på EUV 1 forløb

Grundforløb 2 SOSU: I januar og maj er der startet henholdsvis 4 og 5 hold, hvilket er ét hold mere end forventet.

Der forventes endvidere 2 hold på online forløbet.

Hovedforløb SSH: Dimensioneringen på 142 forventes opfyldt.

Hovedforløb SSA: Dimensioneringen på 259 forventes opfyldt.

1. **Uddannelserne**

10.1 Nyt fra de lokale uddannelsesudvalg (LUU) – møde i maj

Første del var et fællesmøde mellem de to udvalg (SOSU/PA) hvor der var temadrøftelse om ”Dannelse og faglig stolthed”

Herefter var der særskilte møder i de to LUU`er. Her blev bl.a. følgende drøftet:

|  |  |
| --- | --- |
| SOSU | PA |
| Rekruttering  Dimensionering  Nye retningslinjer LUP  SSH-projekt  AMU: fra ufaglært til faglært | Aktuelle ledighedstal  Nye retningslinjer LUP  Evaluering af PA  Nyt fra efteruddannelsesområdet |

Næstformanden orienterede kort fra mødet.

1. **Årsmøde**

Danske SOSU-skoler og Danske SOSU-skolers bestyrelser holder årsmøde den 20.-21.september 2021.

1. **Temamøde i efteråret**

Stillingtagen til om bestyrelsen ønsker at afholde et temamøde i efteråret. Evt. i forbindelse med bestyrelsesmødet i september.

Bestyrelsesmødet i september flyttes til tirsdag den 28.september 2021. Det besluttes at afholde bestyrelsesmødet i kombination med et temamøde.

Mødet starter med frokost og afsluttes med middag om aftenen. Nærmere program for dagen udkommer i september.

1. **Eventuelt**

**Referent:** Mogens Schlüter

Dato: 17.juni 2021

### Bestyrelsens underskrifter

|  |  |
| --- | --- |
| Johnny Søtrup | Ruth Nykjær |
| Tina Agergaard Hansen | Karsten Uno Petersen |
| Susanne Lauth | Heidi Have |
| Pia Niemann Damtoft | Anne-Mette Holm Sørensen |
| Peder Munck | Sif Amalie Kær Ellund Nielsen |
| Christina Klarskov Arnsbæk |  |